
                                              Nr.23/383/2011
P.L.x 629/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.19/2011 pentru modificarea Ordonanţei Guvernului nr.29/1997 privind Codul aerian civil, transmis cu P.L.x 629/2011 din 16 noiembrie 2011.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

 Nr.23/383/2011
P.L.x 629/2011
R A P O R T

asupra proiectului de Lege privind aprobarea Ordonanţei Guvernului nr.19/2011 pentru modificarea Ordonanţei Guvernului nr.29/1997 privind Codul aerian civil
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată în fond, cu dezbaterea şi avizarea proiectului de Lege privind aprobarea Ordonanţei Guvernului nr.19/2011 pentru modificarea Ordonanţei Guvernului nr.29/1997 privind Codul aerian civil, transmis cu P.L.x 629/2011 din 16 noiembrie 2011 şi înregistrat la comisie sub nr.23/383/2011 din 17 noiembrie 2011.
Potrivit prevederilor Constituţiei României, republicată, Camera decizională pentru aceast proiect de lege este Camera Deputaţilor.
Proiectul de lege a fost adoptat de Senat în şedinţa din 9 noiembrie 2011.
Proiectul de lege a fost avizat favorabil de Consiliul Legislativ, cu adresa nr.911 din 23 august 2011, cu observaţii şi propuneri.

Comisia juridică, de disciplină şi imunităţi, Comisia pentru apărare, ordine publică şi siguranţă naţională şi Comisia pentru administraţie publică, amenajarea teritoriului şi echilibru ecologic au avizat favorabil proiectul de lege, cu avizele nr.31/1085 din 22 noiembrie 2011, nr.32/247/2011 din 17 noiembrie 2011, respectiv nr.26/488 din 29 noiembrie 2011. 

Proiectul de lege are ca obiect de reglementare modificarea Ordonanţei Guvernului nr.29/1997 privind Codul aerian civil, republicată, cu modificările şi completările ulterioare, intervenţiile legislative vizând „realizarea unei concordanţe între terminologia Regulamentului (CE) nr.1008/2008 şi Codul aerian civil”.



Membrii Comisiei pentru industrii şi servicii au examinat proiectul de lege şi documentele conexe în şedinţa din 2 octombrie 2012.



La lucrările comisiei au fost prezenţi 26 deputaţi din totalul de 28 de membri ai comisiei.
La dezbateri a participat, din partea Ministerului Transporturilor şi Infrastructurii, domnul Lucian Iliescu - secretar de stat.

În urma dezbaterilor, membrii comisiei au hotărât, în unanimitate, adoptarea  proiectului de Lege privind aprobarea Ordonanţei Guvernului nr.19/2011 pentru modificarea Ordonanţei Guvernului nr.29/1997 privind Codul aerian civil, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,                                      SECRETAR,

                             Iulian Iancu                                      Bogdan Ţîmpău
Consilier parlamentar, Ioan Bivolaru
Consultant parlamentar, Monica Tudor

